पंजाब के कैबिनेट मंत्री सुखजिंदर रंधावा ने कहा कि भारत सरकार और कैप्टन अमरेंद्र सिंह के दबाव के बावजूद कनाडा में खालिस्तान समर्थक गतिविधियां जारी रहने का जवाब तो केंद्र सरकार ही दे सकती है। उन्होंने खालिस्तान की सोच को बेवजह बताते हुए कहा कि अगर विदेश में बैठे कुछ खालिस्तान समर्थक अलग खालिस्तान बनाना चाहते हैं तो वो पंजाब की जमीन पर कभी नहीं बनने वाला। अगर फिर भी कुछ लोगों को खालिस्तान बनाना है तो वो जिन देशों में रह रहे हैं उन विदेशी सरकारों से जमीन मांगकर अपना अलग खालिस्तान बना सकते हैं।